
PARLAMENTUL ROMÂNIEI

	
	 

	 COMISIA JURIDICĂ, DE DISCIPLINĂ ŞI  IMUNITĂŢI A CAMEREI DEPUTAŢILOR 

          Nr. 31/1374 din  29 .01.2008
	
	COMISIA JURIDICĂ, DE NUMIRI, DISCIPLINĂ, 
IMUNITĂŢI  ŞI VALIDĂRI A SENATULUI

 Nr.XIX/ L 1126/2007 


         Pl-x 817/2007
A V I Z

asupra propunerii legislative pentru modificarea  alin.(2) al articolului 40 din Legea nr.96/ 2006 privind Statutul deputaţilor şi al senatorilor  
                 În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia juridică, de disciplină şi imunităţi a Camerei Deputaţilor şi Comisia juridică, de numiri, disciplină imunităţi şi validări a Senatului au fost sesizate, spre dezbatere şi avizare, cu propunerea legislativă pentru modificarea alin.(2) al articolului 40 din Legea nr.96/ 2006 privind Statutul deputaţilor şi al senatorilor,  iniţiată de domnul deputat Dan Ştefan Motreanu, trimisă cu  nr. Pl-x  817 din 17.12.2007,  respectiv L 1126/2007 .
 În conformitate cu dispoziţiile art.65 din Constituţia României, republicată , propunerea legislativă se dezbate în şedinţa comună a celor două Camere ale Parlamentului.
                 Comisia permanentă a Camerei Deputaţilor şi Senatului privind Statutul deputaţilor şi senatorilor, organizarea şi funcţionarea şedinţelor comune ale Camerei Deputaţilor şi Senatului este sesizată pentru dezbatere în fond.
Potrivit prevederilor art.10 din Regulamentul şedinţelor comune ale Camerei Deputaţilor şi Senatului, Comisiile juridice au dezbătut propunerea legislativă  în şedinţa din  29  ianuarie 2008.

 Membrii comisiilor juridice au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ, nr.1694 din 10.12.2007.
Propunerea legislativă are ca obiect  modificarea alineatului (2) al art.40 din Legea nr.96/2006 privind Statutul deputaţilor şi al senatorilor,  în scopul reglementării drepturilor de cazare ce se cuvin acestora în cazul în care nu au domiciliul sau nu deţin o locuinţă proprietate personală în municipiul Bucureşti.
                 În urma dezbaterilor şi a punctelor de vedere exprimate în şedinţa comună, membrii celor două Comisii juridice au hotărât, cu majoritate de voturi (o abţinere), avizarea favorabilă  a acestei propuneri legislative.
În raport de obiectul şi conţinutul reglementării,  propunerea legislativă  face parte din categoria legilor organice. 
                    PREŞEDINTE,


            PREŞEDINTE,



                    Sergiu Andon 


            Peter Kovacs Eckstein
  Consilier,  C. Păduroiu

